Informanter er valgt med bakgrunn i:

* Det forventes at de utvalgte informantene har et grunnlag for å uttale seg om risikostyring i med fokus på byutvikling.
* Interne ansatte i kommunen. Som arbeider med kommuneplan, kommunedelplaner, område og reguleringsplaner. Ulike tjenesteområder i kommunen som oppvekst barn og unge, helse og velferd, oppvekst skole, innovasjon og digitalisering, byutvikling og teknisk, Sandnes havn KF, Sandnes eiendomsselskap KF og Sandnes tomteselskap KF.
* Samtidig er noen av medlemmene i det kommunale beredskapsrådet valgt som representanter for nødetater og frivillige foreninger (FORF)

Informanten er kvinne i alder av 66 år. Bor i Sandnes, og har bodd her i lengre tid.

Faglig bakgrunn: Lærerutdannelse og selvstendig næringsdrivende

Arbeidserfaring: Fra folkehøyskole, ungdomsskole og barneskole, eier og driver av regionens eldste og største begravelsesbyrå. Engasjert i Virke forbund for begravelsesbyrå og beredskap nasjonalt.

Er medlem av det kommunale beredskapsrådet.

1. **Kan du beskrive din tilnærming til begrepene risiko og sårbarhet?**

Opplever at det er flere risikoer som kan inntreffe i samfunnet.

Når det gjelder sårbarhet ser jeg praktisk på dette, hvor godt er vi forberedt på hendelser. Om vi ikke er forberedt og har god beredskap er det en sårbarhet.

1. **Har du aktivt deltatt i arbeid med risiko- og sårbarhets analyser, og evt. hvordan vil du beskrive dette arbeidet?**

Ja, det vil jeg si. I vår bransje må vi tenke på risikoanalyse og beredskap. Det kan bli mange omkomne i ulykker som skjer, har vi god nok kapasitet til å håndtere de døde og deres pårørende. Det kan være komplisert med språk og logistikk i forhold til utledninger som er omkommet i Norge som et eksempel. Da må vi gå via den omkomnes ambassade osv.

Var også med i revideringen av den kommunale helhetlige risiko- og sårbarhetsanalysen i vinter. Det var veldig lærerikt og interessant.

1. **Hvordan vil du beskrive usikkerhet i forhold til arbeid med risiko- og sårbarhetsanalyser?**

Ja, det er klart. Det er ingen ting som går etter skjema, men ved å gjennomføre en slik analyse kan vi få frem ulike momenter som vi kan være bedre forberedt på.

1. **Er helhetlig risiko- og sårbarhetsanalyse viktige for kommunale rapporter?**

**J**eg tror selvsagt at dette har stor innvirkning. Dette må være oppdaterte dokumenter som er tilpasset dagens utvikling.

1. **Har du et forhold til risikostyring og dette begrepet?**

Vel, kanskje litt. Vil nok si at det er noe vi driver med som bransje, men vi bruker ikke selve begrepet.

1. **Hvilke kriterier legges til grunn for arbeidet med samfunnssikkerhet og beredskap i det norske samfunnet, er det spesielle instanser du vil nevne her?**

Ja, da sett fra vår bransje. Ser at i den senere tid så har gravferdsbransjen fått til et samarbeid med KRIPOS ved større hendelser. Vi ser at myndighetene tar de pårørende på alvor med god oppfølging. i 22. juli hendelsen var også vi en av de viktige ressursene som ble brukt. Knyttet til logistikk, gravferd og kontakt med pårørende.

1. **Er det spesielle lover eller forskrifter som regulerer arbeidet med samfunnssikkerhet i norske kommuner?**

Ja, det mener jeg at det må være, men jeg kan ikke nevne disse lovene konkret med navn. Vi forholder oss til gravferdsloven som regulerer vår virksomhet.

1. **Er Sandnes kommune etter din oppfatning en pådriver for å fremheve arbeid med samfunnssikkerhet og beredskap?**

Jeg opplever at kommunen er opptatt av dette.

1. **Det er fokusert mye på å bygge robuste samfunn den senere tiden, hvordan vil du forklare hva robust er i denne konteksten?**

Tenker da på tilrettelegging for innbyggere, gode kommunale tjenester, helsevesen og utdanningssystem.

1. **Opplever du at Sandnes kommune har en integrert praksis for risikostyring, evt. hvordan eller hvorfor ikke?** Vel, jeg er ikke helt sikker. Men de delene av kommunen vi har med å gjøre som gravferdsbyrå som kirkeverge og gravlunds forvaltere driver en god praksis også i forhold til risikostyring etter min mening.
2. **Hvilke sårbarheter vil du trekke frem som mest fremtredende i en byutviklingssammenheng for Sandnes?**

Tenker på alt som bygges og utvikles i Sandnes for tiden. Hvordan blir samfunnet vårt? Klarer kommunen å tilrettelegge gode nok oppvekstsvilkår for den enkelte i en slik hurtig utvikling og sterk vekst. Tenker at veksten kan være en stor bidragsyter for sårbarheter i Sandnes.

1. **Hvordan er vektingen etter din mening i forhold til hvem som påvirker byutvikling i størst grad mellom private og offentlige aktører i Sandnes, 50/50 eller?**

Jeg vil si at kommunen har stor innflytelse på byutviklingen. 70/30 i favør av det offentlige.

1. **Hva har vært det viktigste byutviklingsgrepet etter din mening for Sandnes og hvorfor er det nettopp dette?**

Synes at det er bra med god tilrettelegging fornye boligprosjekter selv om veksten

har være stor den siste tiden.

1. **Har Sandnes kommune fokusert på analysearbeid og sikkerhetsstyring i kommuneplan sammenheng de siste 10 årene etter din mening?**

Det er jeg ikke helt sikker på. Men jeg har et inntrykk av at kommunen går i en positiv retning i forhold til dette.

1. **Hva er den største utfordringen i et risikoperspektiv når det gjelder byutviklingen i Sandnes fremover etter din mening?**

Jeg tror at dette med flere kulturer og nasjonaliteter i kommunen, er krevende i forhold til kunne tilby gode oppvekstsvilkår særlig for de yngre generasjonene. Her bør det settes inn ekstra ressurser for at vi ikke skal få storbyproblematikk og polarisering.